ᱥᱟᱶᱛᱟ ᱵᱤᱱᱛᱤ ᱯᱟᱠᱛᱟ ᱟᱠᱷᱲᱟ - ᱒᱐᱒᱕

ᱥᱟᱶᱛᱟ ᱵᱤᱱᱛᱤ ᱯᱟᱠᱛᱟ ᱟᱠᱷᱲᱟ ᱫᱚ ᱡᱚᱛᱚ ᱥᱮᱨᱢᱟ ᱜᱮ ᱡᱩᱫᱟᱹ ᱡᱩᱫᱟᱹ ᱴᱚᱴᱷᱟ ᱠᱚ ᱨᱮ ᱥᱟᱯᱲᱟᱣ ᱦᱤᱡᱩᱜ ᱠᱟᱱᱟ ᱾ ᱱᱮᱥ ᱫᱚ ᱢᱛᱹ ᱑᱖᱾᱐᱓᱾᱒᱐᱒᱕/᱘᱕᱒᱕ ᱨᱮ ᱢᱚᱭᱩᱨᱵᱷᱚᱸᱡᱽ ᱦᱚᱱᱚᱛ, ᱵᱮᱛᱱᱚᱴᱤ ᱢᱩᱞᱩᱠ ᱨᱮᱱᱟᱜ ᱩᱢᱤᱨᱫᱟ ᱟᱹᱛᱩ ᱦᱚᱲᱛᱮ ᱛᱮ ᱥᱟᱯᱲᱟᱣ ᱦᱩᱭ ᱥᱟᱹᱛ ᱟᱠᱟᱱᱟ ᱾ ᱫᱩᱯᱲᱩᱵ ᱨᱮ ᱜᱟᱞᱚᱪ ᱞᱮᱱ ᱠᱟᱛᱷᱟ ᱠᱚᱨᱮᱱᱟᱜ ᱡᱟᱭ ᱛᱮᱫ ᱠᱷᱟᱴᱚᱛᱮ ᱚᱞ ᱯᱷᱚᱴᱮᱞ ᱮᱱᱟ ᱾
ᱥᱮᱴᱮᱨ ᱛᱟᱦᱮᱸ ᱠᱟᱱ ᱜᱚᱝᱠᱮ ᱠᱚ
ᱚᱱᱛᱚ ᱵᱟᱥᱠᱮ, ᱩᱢᱤᱨᱫᱟ ᱢᱟᱹᱡᱷᱤ ᱵᱟᱵᱟ,ᱢᱮᱜᱷᱨᱟᱭ ᱦᱟᱸᱥᱫᱟᱜ ᱩᱢᱤᱨᱫᱟ ᱢᱟᱨᱮ ᱢᱟᱹᱡᱷᱤ, ᱨᱩᱯᱟᱹᱭ ᱢᱟᱹᱨᱰᱤ ᱩᱢᱤᱨᱫᱟ ᱢᱟᱨᱮ ᱯᱟᱨᱟᱱᱤᱠ, ᱥᱩᱱᱫᱚᱨ ᱢᱚᱦᱚᱱ ᱥᱚᱨᱮᱱ ᱩᱢᱤᱨᱫᱟ ᱢᱟᱹᱡᱷᱤ ᱦᱚᱯᱚᱱ ᱟᱨ ᱵᱷᱟᱨᱚᱛ ᱡᱟᱠᱟᱛ ᱢᱟᱹᱡᱷᱤ ᱯᱟᱨᱜᱟᱱᱟ ᱢᱚᱦᱚᱞ ᱨᱤᱱ ᱢᱚᱭᱩᱨᱵᱷᱚᱸᱡᱽ ᱦᱚᱱᱚᱛ ᱯᱟᱨᱜᱟᱱᱟ,ᱫᱷᱤᱨᱟᱹᱭ ᱢᱟᱹᱡᱷᱤ ᱪᱚᱢᱚᱨᱫᱚᱬ ᱢᱟᱨᱮ ᱱᱟᱭᱠᱮ,ᱨᱟᱢᱚ ᱴᱩᱰᱩ ᱵᱟᱹᱞᱤᱜᱟᱹᱰᱤᱭᱟᱹ ᱱᱟᱭᱠᱮ,ᱨᱟᱢᱫᱚᱭᱟᱞ ᱢᱟᱹᱨᱰᱤ ᱥᱟᱹᱨᱤᱭᱟᱹ ᱢᱟᱹᱡᱷᱤ,ᱦᱤᱠᱤᱢ ᱠᱤᱥᱠᱩ, ᱥᱟᱹᱨᱤᱭᱟᱹ ᱢᱟᱹᱡᱷᱤ ᱦᱚᱯᱚᱱ

ᱜᱟᱞᱚᱪ ᱜᱚᱴᱟᱞᱮᱱ ᱠᱟᱛᱷᱟ ᱠᱚ
ᱡᱚᱥ ᱚᱞ ᱪᱤᱠᱤ ᱯᱩᱭᱞᱩ ᱨᱮ ᱫᱚ ᱡᱚᱥ ᱚᱞ ᱪᱤᱠᱤ ᱒᱐᱒᱕/᱘᱕᱒᱕ ᱨᱮᱱᱟᱜ ᱨᱚᱯᱚᱲ ᱦᱩᱭ ᱞᱮᱱᱟ ᱾ ᱡᱚᱛᱚ ᱟᱹᱛᱩ ᱨᱤᱱ ᱢᱟᱹᱡᱷᱤ ᱛᱟᱹᱨᱤᱨᱮ ᱢᱤᱢᱤᱫᱴᱟᱹᱝ ᱤᱛᱩᱱ ᱟᱥᱲᱟ ᱵᱮᱨᱮᱫᱚᱜᱼᱟ ᱾ ᱚᱱᱟ ᱤᱛᱩᱱ ᱟᱥᱲᱟ ᱠᱷᱚᱱ ᱥᱟᱱᱟᱢ ᱢᱟᱹᱡᱷᱤ ᱦᱚᱯᱚᱱ ᱠᱚ ᱚᱞ ᱪᱤᱠᱤ ᱥᱟᱱᱛᱟᱲᱤ ᱠᱚ ᱥᱮᱪᱮᱫᱚᱜᱼᱟ ᱾ ᱮᱱᱮᱡ,ᱥᱮᱨᱮᱧ,ᱞᱟᱭ ᱞᱟᱠᱪᱟᱨ ᱠᱚ ᱵᱚ ᱥᱮᱪᱮᱫᱚᱜᱼᱟ ᱾ ᱨᱩ~ᱚᱨᱚᱝ ᱠᱚ ᱦᱚᱸ ᱵᱚ ᱥᱮᱪᱮᱫᱚᱜᱼᱟ ᱟᱨ ᱵᱚ ᱵᱤᱱᱤᱰᱚᱜᱼᱟ ᱾ ᱱᱚᱶᱟ ᱠᱟᱛᱷᱟ ᱦᱚᱸ ᱨᱚᱲ ᱫᱚᱦᱚ ᱮᱱ ᱫᱚ ᱥᱟᱱᱟᱢ ᱠᱚ ᱜᱮ ᱥᱟᱱᱛᱟᱲᱤ ᱛᱮ ᱵᱚ ᱨᱚᱲᱟ, ᱨᱚᱯᱚᱲᱟ, ᱚᱞ ᱪᱤᱠᱤ ᱛᱮ ᱵᱚ ᱚᱞᱟ,ᱚᱯᱚᱞᱟ ᱾ ᱥᱟᱭ ᱥᱮᱨᱢᱟ ᱫᱚ ᱒᱐᱒᱕/᱘᱕᱒᱕ ᱡᱟᱠ ᱜᱮ ᱢᱟᱱᱟᱣᱟ ᱾

ᱚᱱᱟ ᱛᱟᱭᱚᱢ ᱫᱚ ᱡᱟᱱᱟᱢ ᱠᱷᱚᱱ ᱜᱩᱡᱩᱜ ᱦᱟᱹᱵᱤᱡ ᱨᱮᱱᱟᱜ ᱠᱟᱛᱷᱟ ᱨᱚᱯᱚᱲ ᱦᱩᱭ ᱞᱮᱱᱟ ᱾ ᱟᱵᱚ ᱫᱚ ᱒᱙ ᱢᱟᱦᱟ ᱨᱮ ᱵᱚ ᱧᱩᱢ ᱪᱷᱟᱹᱴᱭᱟᱨᱚᱜᱼᱟ ᱾ ᱜᱚᱡ ᱜᱩᱨ ᱠᱟᱛᱮ ᱓ ᱢᱟᱦᱟ ᱨᱮ ᱵᱚ ᱛᱮᱱ ᱢᱟᱦᱟᱱᱚᱜᱼᱟ, ᱵᱷᱟᱸᱰᱟᱱ ᱢᱟᱬᱟᱝ ᱨᱮ ᱡᱤᱞᱤᱧ ᱰᱟᱦᱟᱨ ᱪᱟᱞᱟᱜ ᱠᱚ ᱫᱚ ᱜᱚᱡ ᱠᱟᱛᱮ ᱙ ᱢᱟᱦᱟ ᱨᱮ ᱡᱤᱞᱤᱧ ᱰᱟᱦᱟᱨ ᱵᱚ ᱪᱟᱞᱟᱜᱼᱟ ᱾ ᱡᱤᱞᱤᱧ ᱰᱟᱦᱟᱨ ᱠᱷᱚᱱ ᱨᱩᱣᱟᱲᱟ ᱠᱟᱛᱮ ᱵᱷᱟᱸᱰᱟᱱ ᱦᱩᱲᱩ ᱵᱚ ᱥᱚᱝ ᱟ ᱾ ᱑᱙ ᱢᱟᱦᱟ ᱨᱮ ᱵᱚ ᱵᱷᱟᱸᱰᱟᱱᱚᱜᱼᱟ ᱾ 

ᱵᱚᱝᱜᱟ ᱵᱳᱨᱳ ᱠᱟᱛᱷᱟ ᱦᱚᱸ ᱨᱚᱯᱚᱲ ᱦᱩᱭ ᱞᱮᱱᱟ ᱾ ᱢᱤᱫ ᱚᱠᱛᱚ ᱨᱮ ᱢᱤᱫ ᱞᱮᱠᱟᱱ ᱵᱚᱝᱜᱟ ᱫᱚ ᱢᱤᱫ ᱛᱮᱜᱮ ᱵᱚ ᱵᱚᱝᱜᱟᱭᱟ ᱾ ᱟᱹᱫᱤᱵᱟᱹᱥᱤ ᱥᱟᱱᱛᱟᱲ ᱢᱟᱦᱟ ᱥᱮᱱᱮᱞᱮᱫ ᱵᱮᱸᱛᱠᱩᱸᱫᱽᱨᱤ ᱰᱟᱹᱦᱤ ᱨᱮ ᱑᱘/᱑᱙/᱒᱐ ᱾ ᱐᱒ ᱾ ᱑᱙᱗᱗ ᱥᱮᱥᱟᱭ ᱨᱮ ᱜᱚᱴᱟ ᱴᱷᱟᱣᱠᱟᱹ ᱟᱠᱟᱫ ᱱᱮᱰᱟ ᱢᱟᱦᱟ ᱨᱮ ᱵᱚᱝᱜᱟ ᱵᱳᱨᱳ ᱟᱨ ᱯᱟᱨᱟᱵ ᱯᱩᱱᱩᱭ ᱠᱚᱫᱚ ᱵᱚ ᱢᱟᱱᱟᱣ ᱵᱟᱛᱟᱣᱟ ᱾